
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 32
din 25 februarie 2016
pentru aprobarea metodologiei de identificare a beneficiarilor de stimulente educaţionale şi de soluţionare a situaţiilor identificate, precum şi a procedurii de acordare a 

tichetelor sociale pentru grădiniţă
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3600/VI/3/12.02.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45, alin. 6 din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de dispoziţiile art. 4 din Legea nr. 248/2015 privind stimularea participării în învăţământul preşcolar a copiilor provenind din familii defavorizate şi ale art. 35 din Normele metodologice de aplicare a Legii nr. 248/2015 privind stimularea participării în învăţământul preşcolar a copiilor provenind din familii defavorizate şi a procedurii de acordare a tichetelor sociale pentru grădiniţă, aprobate prin H.G. nr. 15/2016;

Văzând Raportul de specialitate al Serviciului Public de Asistenţă Socială, înregistrat cu nr. 3599/VI/3/12.02.2016, cu propunerea de aprobare a metodologiei de identificare a beneficiarilor de stimulente educaţionale şi de soluţionare a situaţiilor identificate, precum şi a procedurii de acordare a tichetelor sociale pentru grădiniţă, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În baza art. 36, alin. (2), lit. d) şi alin. 6, lit. a), pct. 1 şi 2, a art. 45, alin. (1) şi a art. 115, alin. (1), lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă metodologia de identificare a beneficiarilor de stimulente educaţionale şi de soluţionare a situaţiilor identificate, precum şi procedura de acordare a tichetelor sociale pentru grădiniţă, conform anexei, care face parte integrantă din prezenta hotărâre.

Art.2. Contractarea achiziţionării tichetelor sociale pentru grădiniţă, se realizează în conformitate cu prevederile O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr. 337/2006, cu modificările şi completările ulterioare, prin grija Biroului Achiziţii, accesare fonduri europene şi management proiecte din cadrul Municipiului Sighişoara.

Art.3. Serviciul Public de Asistenţă Socială, Direcţia Economică, Biroul Achiziţii, accesare fonduri europene şi management proiecte şi Biroul Juridic din cadrul Municipiului Sighişoara, se încredinţează cu ducerea la îndeplinire a prevederilor prezentei hotărâri.

Art.4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

              Claudiu Pop
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică

  1 ex. Serviciul Public de Asistenţă Socială;

  1 ex. Biroul Achiziţii, accesare fonduri europene şi management proiecte;

  1 ex. Biroul Juridic.

  10 ex.  

T.P.L./F.A.I.

